laion/Wikipedia-Exotic huggingface dataset:
דאמאן

דאמאן היא עיר המרכז המנהלי של טריטוריית האיחוד דאדרה ונאגר האוולי ודאמאן ודיו ההודית. העיר שוכנת לחופי הים הערבי, על פתחת נהר דאמאן גנגה (אנ'). העיר הייתה חלק מהודו הפורטוגזית, בשם דמאו (בפורטוגזית: Damão). כוחות פורטוגזים בזזו את העיר ושרפוה ב־1531. העיר נבנתה מחדש, וב־1559 נכבשה על ידי הפורטוגזים, שהפכוה למושבה. העיר הייתה לנמל פעיל, אך התדלדלה עם החלשות האימפריה הפורטוגזית. ב־1961 נכבשה העיר בידי כחות הודיים, שסיפחוה להודו. העיר הייתה חלק מטריטוריית האיחוד גואה, דאמאן ודיו. ב־1987 הפכה גואה למדינה בהודו, בעוד דאמאן הייתה לבירת טריטוריית האיחוד דאמאן ודיו. ב־2020 אוחדו טריטוריות האיחוד דאמאן ודיו ודאדרה ונאגר האוולי לטריטוריית איחוד אחת, דאדרה ונאגר האוולי ודאמאן ודיו. דאמאן הייתה לבירת הטריטורייה המאוחדת. מדיה וקבצים בנושא דאמאן בוויקישיתוף דאמאן, באתר אנציקלופדיה בריטניקה (באנגלית) Miranda, Susana Münch (2017). "Fiscal System and Private Interests in Portuguese Asia under the Habsburgs, 1580-1640". Journal of the Economic and Social History of the Orient. 60 (3): 202–32. JSTOR 26426562.
הדרכה

הדרכה היא מתן הסבר כיצד יש לנהוג בפעולה מסוימת, מתן הכשרה או תהליך של הקניית מיומנות. במונח "הדרכה" משתמשים גם כדי לתאר את הפעילות בחינוך הבלתי פורמלי, לעומת הוראה השייכת לחינוך הפורמלי. את ההדרכה מוביל לרוב מדריך. היכולת המוקנית בתהליך ההדרכה יכולה להיות פרקטית, קוגניטיבית, או אחרת. להבדיל מהוראה לשמה, בה מעביר המורה ידע לתלמיד על ידי הצגת הידע, עשוי המדריך ליצור את השינוי בחניכיו באמצעות מתן גירויים, המפתחים מיומנויות גופניות או פנימיות. השינוי, בין אם הוא ההתפתחות של יכולות או יצירת הנעה, צריך להיעשות באופן הדרגתי ומבוקר. ההדרכה מתבססת על ידע או ניסיון קודם של המדריך וכן, לרוב, על היכרותו את היחיד או קבוצה אותה הוא מדריך. ההדרכה היא פרי תכנון מקדים השואף להשגת יעדים מסוימים. בהדרכת קבוצה צריכה האווירה הקבוצתית להיות אוהדת ותומכת על מנת לאפשר את השגת היעדים. הנעה לפעולה: הנעה למעורבות חברתית, הנעה לשינוי פנימי, הנעה ללמידה. יכולות אישיות: ריכוז, שלווה, ביטחון עצמי, התמודדות עם משברים. יכולות בין אישיות: אמון, שיתוף פעולה, תרבות דיון, תקשורת בינאישית, ניהול צוות. יכולות פיזיות: הרפיה גופנית, תנועה, גמישות. יכולות מקצועיות: ביצוע משימות, נגינה, לימוד שפה, לימוד מקצוע. נהוג לחלק את הגירויים לשלוש קבוצות עיקריות: שכליים, רגשיים וחוויתיים. שימוש מאוזן בכל סוגי הגירויים באמצעות מתודות מתאימות יביא להפנמה מיטבית והשגת מטרת ההדרכה. גירויים שכליים – פניה אל הצד הרציונלי: העברת נתונים, עובדות, תאוריות וכדומה. לדוגמה, אם מטרת ההדרכה היא הכרת נושא החיים עם מוגבלות פיזית, יציג המדריך לחניכיו נתונים סטטיסטיים על אוכלוסייה זו, יציג עובדות על בעיות נגישות במוסדות ציבוריים ועוד. גירויים רגשיים – פנייה אל הצד האמוציונלי: סיפורים מעוררי הזדהות, שימוש בתמונות המפעילות את הרגש וכדומה. לדוגמה, על פי אותה מטרה לעיל, יכירו החניכים אדם בעל מוגבלויות או יראו סרט המציג מקרים שכאלו. גירויים חווייתיים – התנסות אמיתית או מדומה בנושא הפעילות באמצעות הפעלה, קבלת החלטה וכדומה. מובן שהתנסות אמיתית היא בעלת השפעה מעמיקה יותר אך גם פעילות המדמה מצב, ואף תרגיל בדמיון מודרך יכול להביא לתוצאות טובות. לדוגמה, על פי אותה מטרה לעיל, יתנסו החניכים בביצוע משימה כאשר נמנעת מהם יכולת מסוימת, כמו הליכה בעיניים קשורות. קבוצה (הדרכה) טכניקות מסירה חניכה מדריך נוער פרימתודיקה (אורכב 14.06.2008 בארכיון Wayback Machine) - פרויקט ויקי למתודיקה בהדרכה
כהנא שפירא

כהנא שפירא היא משפחה שמוצאה מקרקוב שבפולין שם הייתה ידועה במשך מאות שנים, מצאצאי חכמי שפיירא. המשפחה מיוחסת למגלה עמוקות, לעזרא הסופר ולדוד המלך. לפי מסורת משפחתית אבותיה היו כוהנים גדולים בבית המקדש והוגלו לרומא בזמן חורבן הבית. בארץ רבים מבני המשפחה היו דיינים, ועם הזמן התחילו לקצר את השם לשפירא. האם התכוונתם ל... זלמן סנדר כהנא שפירא – רבה של העיירה קרינקי בפולין אברהם דוב כהנא שפירא – בנו של הרב זלמן סנדר כהנא שפירא, רבהּ האחרון של קהילת קובנה ומגדולי הפוסקים במאה העשרים חיים נחמן שפירא – בנו של הרב אברהם דוב כהנא שפירא, מחנך, מרצה, חוקר, מחבר ספרי עיון, מתרגם יהודי ופעיל ציוני נח שפירא (כימאי ומחנך) – בנו של הרב אברהם דוב כהנא שפירא, כימאי ומחנך עברי בליטא ובישראל. אביה של עירית קופפרברג, חוקרת, מרצה ומשוררת צבי אשר כהנא שפירא – ממייסדי ישיבת המקובלים שער השמים, מורה צדק בשכונת הבוכרים, מחבר הספרים "התורה והמצוה" על תרי"ג מצוות ושו"ת הריצב"א. אברהם אלקנה כהנא שפירא – נכדו של הרב צבי אשר כהנא שפירא, ראש ישיבת מרכז הרב והרב הראשי לישראל יעקב אלעזר כהנא שפירא – בנו של הרב אברהם אלקנה כהנא שפירא, ראש ישיבת מרכז הרב בירושלים, פוסק, נשיא מכון הרצי"ה וחבר מועצת הרבנות הראשית שמואל כהנא שפירא – נכדו של הרב צבי אשר כהנא שפירא ואב בית דין בטבריה ובירושלים אליעזר שפירא (דיין) – נינו של הרב צבי אשר כהנא שפירא, דיין בבית הדין הרבני הגדול וחבר במועצת הרבנות הראשית שלמה שפירא (דיין) – בנו של הרב אליעזר שפירא ודיין בבית הדין הרבני הגדול משה שפירא (עפרה) – מייסד מדרשת שובה יהושע שפירא – בנו של הרב משה שפירא, ראש ישיבת ההסדר ברמת גן והוגה דעות בולט בציבור הדתי לאומי יצחק שפירא (רב) – בנו של הרב משה שפירא, ראש ישיבת עוד יוסף חי ביצהר, חבר ועדת ההקמה בתנועת דרך חיים, וממחברי הספר "תורת המלך" מאיר וונדר, אנציקלופדיה לחכמי גליציה - חלק חמישי, ירושלים: המכון להנצחת יהדות גליציה, תשנ"ז, עמ' 571, באתר אוצר החכמה (צפייה מוגבלת למנויים)
מוריס פישר (קלע)

מוריס "באד" פישר (באנגלית: Morris "Bud" Fisher; ‏4 במאי 1890 – 23 במאי 1968) היה קלע יהודי-אמריקאי. אלוף אולימפי זוכה 5 מדליות זהב משתי אולימפיאדות (3 באנטוורפן 1920 ו-2 בפריז 1924), אלוף עולם (1923 ו-1924) ושיאן עולם (קבע חמישה שיאי עולם) ובכך היה לאחד היורים האמריקאים המצליחים ביותר בהיסטוריה האולימפית. פישר נולד וגדל בינגסטאון, אוהיו בן למהגרים יהודים מהונגריה. בצעירותו ניגן בכינור. ובהמשך ניגן בכינור כדי להירגע. בשנת 1911 התגייס לחיל הנחתים של ארצות הברית ובשנת 1916 הוענק לו אות הצלף המכובד. לאחר מכן התחרה בירי תוך כדי מילוי תפקידו. באולימפיאדת אנטוורפן הוא היה מאוד עצבני בתחרות הראשונה שלו ונשאר בעמדת עמידה במשך כעשרים דקות בעודו מכוון למטרה. מאמנו הורה לו לירות, גם אם יחטיא את המטרה. הוא ירה והמשיך לנצח בתחרות. הוא זכה ב-3 מדליות זהב, בתחרות לירי בשלושה מצבים מ-300 מטר ובתחרות הקבוצתיות בירי בשכיבה מ-300 מטר ובירי חופשי. באליפות העולם שנערכה ב-1923 זכה ב-3 מדליות זהב, ברובה חופשי מ-300 מטר בשלושה מצבים, 40 כדרורים (שיא עולם), רובה חופשי מ-300 מטר בכריעה ורובה חופשי מ-300 מטר בנטייה (שיא עולם). באליפות העולם שנערכה ב-1924 זכה במדליית זהב ברובה חופשי מ-300 מטר בשלושה מצבים, 40 כדרורים. באולימפיאדת פריז זכה ב-2 מדליות זהב, בירי מ-600 מטר ובתחרות הקבוצתית בירי חופשי. פישר סיים את הקריירה האולימפית שלו ב-1924, מכיוון שירי תחרותי לא התקיים באולימפיאדת אמסטרדם (1928). הוא פרש מתחרויות ירי ב-1934 ומאוחר יותר אימן יורים בחיל הנחתים האמריקאי ובמשטרת טולידו. בשנת 1941 פרש משירות צבאי בדרגת סמל יורה. הוא נקרא לשירות במלחמת העולם השנייה כמדריך ירי. במלחמה נהרג בנו ויליאם, בקרב אוקינאווה ב-1945. פישר פרש סופית בשנת 1946, והתגורר תחילה בלה הויה שבקליפורניה ולאחר מכן בהונולולו שבהוואי שם נפטר בשנת 1968. הוא נקבר בטקס צבאי מלא בבית הקברות הלאומי פורט רוזקרנס בסן דייגו שבקליפורניה. בשנת 2009 נכנס פישר להיכל התהילה של חיל הנחתים של ארצות הברית. בשנת 1991 נכנס להיכל התהילה של ירי התחרותי של ארצות הברית. מדיה וקבצים בנושא מוריס פישר בוויקישיתוף מוריס פישר, באתר olympedia.org Fisher, Morris, באתר Jews in Sports (באנגלית) MORRIS FISHER, באתר USA shooting (באנגלית)
דיר סיריאן

דיר סיריאן (בערבית: دير سريان, בתעתיק מדויק: דיר סריאן, בהגייה מקומית, בקירוב: דֶר סֶרְיֵ֫אן) הוא כפר שיעי לבנוני בנפת מרג' עיון, מחוז א-נבטיה. הכפר שוכן בגובה 960 מטר מעל פני הים, צפונית-מערבית לטייבה, כ-20 קילומטר דרומית לעיר א-נבטיה, וכ-10 קילומטר (בקו אווירי) מערבית למטולה. לפי פאלמר, פירוש השם "דיר א-סוריאן" (Deir es Suriân) הוא "מנזר הסוּרים". דֵיר (دير) הוא מנזר וסֻרְיָאן (سريان) פירושו סוּרים. בתחילת שנות ה-60 של המאה ה-19 מצא כאן ארנסט רנן שרידים של מבנים ישנים וכן בור מים. בשנת 1875 מצא ויקטור גרן שתושבי הכפר הם מתואלים וציין שהכפר בנוי על חורבה עתיקה שיש בה בורות מים ובריכות שחלקם חצובים בסלע וחלקם בנויים. בשנת 1881 ביקרה ביישוב משלחת של הקרן לחקר ארץ ישראל ותיארה אותו כ"כפר, בנוי מאבן, המאוכלס בכ-200 מתואלים. במסגרת מלחמת חרבות ברזל, ירה צה"ל על מטרות חזבאללה בכפר ובסביבתו. תצלום אוויר של דיר סיריאן Palmer, E.H., The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E, Committee of the Palestine Exploration Fund, 1881, עמ' 20 Renan, E., Mission de Phénicie, Paris: Imprimerie impériale, 1864, עמ' 646 Guérin, V., Description Géographique Historique et Archéologique de la Palestine (in French). Vol. 3: Galilee, pt. 2, Paris: L'Imprimerie Nationale., 1880, עמ' 275 Conder, C.R.; Kitchener, H.H., The Survey of Western Palestine: Memoirs of the Topography, Orography, Hydrography, and Archaeology. Vol. 1., Committee of the Palestine Exploration Fund, 1881, עמ' 87, 115 NNA: Retaliatory shelling targeted the outskirts of Deir Siriane and Aadchit El Qsair, MTV Lebanon (באנגלית)
טארט בייקוול

טארט בייקוול (באנגלית: Bakewell tart) הוא מוצר קונדיטוריה אנגלי המורכב ממעטפת של בצק קלתית מתחת לשכבות של ריבה, פרנז'יפאן ותוספת של שקדים מוקפצים. זהו גרסה של פודינג בייקוול, הקשור קשר הדוק לעיירה בייקוול בדרבישייר. טארט בייקוול התפתח כגרסה של פודינג בייקוול במאה ה-20. על אף שהמונחים טארט בייקוול ופודינג בייקוול שימשו לסירוגין, כל שם מתייחס למתכון קינוח ספציפי. הטארט קשור כאמור קשר הדוק לעיירה בייקוול בדרבישייר. בייקוול דובדבנים, הידוע גם כעוגת בייקוול, היא גרסה של הטארט שבה הפרנז'יפן מכוסה בשכבה עליונה של אייסינג בטעם שקדים ודובדבנים מסוכרים. בגלוסטר, טארט דומה נעשה באמצעות אורז טחון, ריבת פטל ותמצית שקדים. במאי 2013, ראש המועצה פול ג'יימס גילה מתכון ל"טארט גלוסטר" בספר היסטוריה של גלוסטר. לאחר מכן, מוזיאוני גלוסטר החיו את המתכון, והגישו טארטים של גלוסטר בחינם לפטרוני המוזיאון. רשימת מנות שקדים רשימת מאפים רשימת פשטידות, טארטים ופלאנים מדיה וקבצים בנושא טארט בייקוול בוויקישיתוף פודינג בייקוול או טארט בייקוול? - Bakewell.co.uk "The Bakewell Pudding". Bakewell Online. נבדק ב-5 בדצמבר 2015. {{cite web}}: (עזרה) Davidson, Alan (2014). The Oxford Companion to Food. Oxford: Oxford University Press. p. 54. ISBN 978-0199677337. נבדק ב-22 בדצמבר 2015. {{cite book}}: (עזרה) Enfield, Laura (17 במאי 2013). "Have you tried the Gloucester Tart yet?". Gloucestershire Live. נבדק ב-28 בפברואר 2017. {{cite web}}: (עזרה)(הקישור אינו פעיל, November 2018) Enfield, Laura (18 במאי 2013). "Does tasty tart live up to city's name?". Weekend Citizen. p. 17. {{cite news}}: (עזרה) "Gloucester's 'mystery tart'". Gloucestershire Live. 9 במאי 2013. נבדק ב-28 בפברואר 2017. {{cite web}}: (עזרה)(הקישור אינו פעיל, November 2018)
מי תרצי

"מי תרצי" הוא שיר בביצוע הזמר הישראלי גידי גוב, שהתפרסם בדצמבר 2004 כסינגל הראשון מתוך אלבומו של גוב "בקצה ההר" (2005). עמיר בניון כתב והלחין את השיר. באתר סרוגים תיארו את השיר כ"קלאסיקה". באתר "חריף" תיארו אותו במילים "בלדה ענקית". מבקר המוזיקה יוסי חרסונסקי העניק לשיר ציון של 4.5 כוכבים (מתוך 5). הוא כתב (ב־2022) ש"ממרחק 17 שנה – החיבור בין עמיר בניון וגידי גוב נראה ונשמע מפתיע ומיוחד", ושהשיר עמד במבחן הזמן. הוא המשיך: "מנגינת הלב של עמיר בניון מעניקה משמעות ומהות למילים. יופיה המלנכולי. החספוס של גידי גוב. הסלסול של עמיר. אצל שניהם שירת הרגש אומרת יותר מאשר המילים שחור על גבי נייר. גם זה וגם זה מעידים על יופיו וייחודו של השיר". "מי תרצי" היה הלהיט הגדול ביותר מהאלבום "בקצה ההר". השיר הוצג למצעד הפזמונים השבועי של רשת ג' ב־23 בדצמבר 2004 וצעד 13 שבועות, עד 31 במרץ 2005, אז יצא מהמצעד. בשיאו הגיע למקום השני ב־20 בינואר 2005. במצעד הפזמונים העברי השנתי לשנת תשס"ה של רשת ג' השיר דורג במקום ה־17, ובמצעד השנתי הישראלי של גלגלצ הוא דורג במקום ה־19. גידי גוב – זמרה אלכס פולק – גיטרה חשמלית בנצי גפני – בס אלון הלל – תופים רוני עברין – כלי הקשה אורי סנדר – פסנתר חשמלי אמיר גבירצמן – חליל אלון אולארצ'יק – דוגם צלילים עמיר בניון – קולות רקע מפיק מוזיקלי ומעבד – אלון אולארצ'יק הקלטה, מיקס – יואב שדמה טכנאי הקלטה – עדי דרוקר, שחר שיין מאסטרינג – יעקב מורנו נמרוד מור – תכנותים אקורדי השיר "מי תרצי" באתר Tab4u סרטון השיר "מי תרצי" באתר יוטיוב מילות השיר "מי תרצי" באתר שירונט בקצה ההר (אלבום), באתר Discogs נתוני היצירה, באתר אקו"ם צפו: עמיר בניון, גידי גוב ושלומי שבן בחידוש מיוחד, באתר "סרוגים", 4 באפריל 2021 יואב יצחק שר גידי גוב – "מי תרצי שאהיה", באתר harif.co.il יוסי חרסונסקי, גידי גוב עמיר בניון מי תרצי | הסינגל הראשון שיצא מאלבומו של גידי גוב "בקצה ההר", באתר יוסמיוזיק, 8 באפריל 2022 המצעד השבועי של רשת ג' מתאריך 23 בדצמבר 2004, באתר פזמונט המצעד השבועי של רשת ג' מתאריך 31 במרץ 2005, באתר פזמונט המצעד השבועי של רשת ג' מתאריך 20 בינואר 2005, באתר פזמונט המצעד השנתי לשנת תשס"ה של רשת ג', באתר פזמונט המצעד השנתי הישראלי תשס"ה, באתר גלי צה"ל
חבוס אל-מוצפר

חבוס בן מאכסן אל-מוצפר (בערבית: حبوس بن ماكسن بن زيري) משושלת זירי (אנ'), היה שליט הטאיפה של גרנדה ה-2 בין השנים 1019 (או 1020, 1025) עד 1037. הוא היה יורשו של דודו זאווי בן זירי (אנ'). הווזיר הגדול (משנה למלך וראש הממשלה) שלו היה רבי שמואל הנגיד, המלומד והמדינאי היהודי הנודע. תחת שלטונו, יוקרתה של הטאיפה גדלה מאוד, והוא ערך מסעות צבאיים נגד מדינות שכנות, והגדיל את שטחה של גרנדה. האוכלוסייה היהודית בעיר גדלה ל-5,000, ולוסנה שגשגה כאתר למלומדים יהודי. היו לו שני בנים, באדיס ובולוגין. בנו באדיס ירש אותו ומלך על הטאיפה בין השנים: 1038 עד 1073. ממלכת גרנדה תור הזהב של יהודי ספרד פרעות גרנדה אל-אנדלוס טאיפה (ממלכה מוסלמית) היסטוריה של ספרד אל-מוואחידון מוראביטון אליהו אשתור, קורות היהודים בספרד המוסלמית, עמ' 44,והערה 51 בעמ' 349 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אמריקן סאדלברד

אמריקן סאדלברד (באנגלית: American Saddlebred) הוא סוס צעד שמקורו בארצות הברית. גזע זה מכונה גם "סוס תוצרת אמריקה" (Horse America Made). איגוד סוס אמריקן סאדלברד הוקם בשנת 1891 ונודע במקור בתור האגודה הלאומית למגדלי אמריקן סאדלברד. האמריקן סאדלברד הורבע מגזעים שונים ובניהם סוס מורגן וסוס הקני וזכה להכרה באמריקה בשנת 1816. במהלך מלחמת האזרחים האמריקאית הגזע שימש כסוס מלחמה נפוץ בזכות אומץ ליבם וסיבולתם. סוס האמריקן סאדלברד הראשון יובא אל דרום אפריקה בשנת 1917 ואחריו יובאו סוסי אמריקן סאדלברד אחרים שהיוו את הבסיס של גזע זה בדרום אפריקה. כבר משנת 1935 היו ניסיונות ליצור אגודה של הגזע בדרום אפריקה, אך האגודה הורמה רק בשנת 1949. לאמריקן סאדלברד גב קצר וחזק, צוואר ארוך, דק ומקומר וזנב גבוה. הגזע מופיע בצבעים רבים, אך הנפוצים ביותר הם מפרץ, שחור ערמון ואפור בעוד שהנדירים ביותר הם פינטו ופאלומינו. הגזע משמש לרכיבה, משיכת כרכרות וכסוס ראווה ובעבר שימש גם כסוס מלחמה. מדיה וקבצים בנושא אמריקן סאדלברד בוויקישיתוף 10 עובדות מעניינות על סוסי צעד Discover the Horse America Made: Proud. Beautiful. Versatile. Athletic. American Saddlebred Horse Breed Characteristics, Health & Nutrition Breed History 1800's Saddle Of South Africa History History - Saddlebred American Saddlebred horse - Britannica American Saddlebred: Horse Breed Profile Breed Profile: The American Saddlebred Horse - FEI.org American Saddlebred
חטיבה 408

חטיבת חוד החנית, חטיבה 408, הייתה חטיבת חיל רגלים במילואים. החטיבה הוקמה בשנת 1976 על ידי ריכוז 3 גדודים: גדוד 8103 - מחטיבה 769, גדוד 9219 וגדוד 9220 - מחטיבת ירושלים (310). במלחמת שלום הגליל החליפה החטיבה את חטיבת גולני בחרמון והוכפפה לאוגדה 162 לצורך תגבור כוחות החטיבה והשתתפה בהמשך הלחימה בלבנון עד הנסיגה מלבנון. באינתיפאדה השנייה הייתה אחראית על אזור בית לחם במשך חמישה חודשים. החטיבה עברה לאוגדה 720 בנובמבר 1999 והייתה ממוקמת בבית אל. החטיבה גויסה במבצע חומת מגן ללחימה ברמאללה. לאחר פירוק אוגדה 720 הוכפפה החטיבה לאוגדה 36 ("עוצבת געש"). בשנת 2010, כחלק ממהלך כולל בצה"ל שנועד להחזיר את שמות החטיבות הראשונות לשימוש, נבחרה חטיבה 408 לשאת את שמה של חטיבת עציוני, וכן את מספרה הצה"לי - 6. חטיבת חוד החנית באתר אוגדה 720 חיילי מילואים: לזירה כמו ג'נין יש לשלוח חיילי סדיר, באתר הארץ, 10 באפריל 2002
רוד האלט

רוד האלט (באנגלית: Rod Hallett) הוא שחקן בריטי. הופעת הבכורה של האלט הייתה בסרט הקצר "פיגמנט" משנת 1997. בתחילת שנות ה-2000 ואילך הוא התארח ושיחק בתפקידים חוזרים בסדרות טלוויזיה בריטיות שונות. מ-2008 עד 2010 גילם את ריצ'רד ריץ' בסדרת הטלוויזיה "שושלת טיודור". ריץ' היה הלורד צ'נסלור בימי מלכותו של אדוארד השישי, מלך אנגליה בין 1547 לינואר 1552. לפני כן כיהן כתובע הכללי במשטרו של הנרי השמיני, מלך אנגליה. בשנת 2011 שיחק בתפקיד ראשי בסדרת הטלוויזיה "טרה נובה" בתור ד"ר מלקולם וואלאס. ב-2014 הופיע בתפקיד משנה בתשעה פרקים של סדרת הטלוויזיה "משבר". בשנת 2017 שיחק בסרט "שומר הראש והמתנקש". ב-2022 גילם את קונסטנטין, מלך סקוטלנד, בסדרה "הממלכה האחרונה". שנה שלאחר מכן שיחק את אותו תפקיד בסרט "שבעה מלכים צריכים למות", שסיים את הסדרה. באותה שנה שיחק בסרט "5000 שמיכות". בשנת 2023 הוא ביצע הופעת אורח בסדרת הטלוויזיה "זרה". בשנת 2024 הופיע בסדרת הטלוויזיה הפופולרית "Casualty" בתפקיד חוזר. האלט פעיל גם כשחקן תיאטרון. בין היתר שיחק במחזות "רומיאו ויוליה" ו"מנזר נורת'אנגר". רוד האלט, ברשת החברתית אינסטגרם רוד האלט, סרטונים באתר Vimeo רוד האלט, במסד הנתונים הקולנועיים IMDb (באנגלית) רוד האלט, באתר Rotten Tomatoes (באנגלית) Kino&Co: The Last Kingdom: Seven Kings Must Die, abgerufen am 19. April 2024. Yahoo!: ‘Outlander’ Season 7 Casts New Jenny and Buck — and Benedict Arnold von Wilson Chapman vom 12. Oktober 2022, abgerufen am 19. April 2024. (englisch) Rod Hallett auf United Agents, abgerufen am 19. April 2024. (englisch)
אנדרואיד 15

אנדרואיד 15 היא הגרסה העיקרית ה-15 של מערכת ההפעלה לניידים אנדרואיד. התצוגה המקדימה הראשונה למפתחים יצאה בפברואר 2024 וגרסת הבטא הראשונה יצאה באפריל 2024. גוגל מצפה להגיע ליציבות הפלטפורמה ביוני 2024 עם שחרור סופי צפוי ברבעון השלישי של 2024. אנדרואיד 15 נקראת פנימית "גלידת וניל". התצוגה המקדימה הראשונה למפתחים (הידועה גם בשם DP1) שוחררה ב-16 בפברואר 2024. התצוגה המקדימה השנייה למפתחים (DP2) שוחררה ב-21 במרץ 2024. הבטא הראשונה שוחררה ב-11 באפריל 2024. הערות השחרור הרשמיות של DP1 מציינות שהתכונות הבאות ייכנסו באנדרואיד 15: ארגז חול פרטיות Health Connect אימות תקינות קובץ שיתוף מסך חלקי בקרות מצלמה בתוך האפליקציה ביצועים דינמיים התראות רגישות התקררות התראות עם זאת, חובבים גילו את קיומם של תכונות אחרות בפיתוח שעשויות להשתחרר בגרסאות תצוגה מקדימה מאוחרות יותר של מפתחים, כגון הצגת ווידג'טים במסך הנעילה, מדידת תקינות הסוללה, ארכוב אפליקציות, הפעלה קולית, מרחב פרטי וצמדי אפליקציות. שחרורו של DP2 הביאה עוד תכונות חדשות לאנדרואיד 15, כולל תאימות משופרת לרשתות לווייניות, שיפורים בקורא PDF המובנה ותמיכה בארכיון אפליקציות, בין הרבה פיתוחים אחרים. גרסת הבטא הראשונה הגיעה עם תכונות נוספות, כמו אפליקציות שיכולות לשנות קנה מידה מקצה לקצה ולצייר פסי מערכת שקופים בחלק העליון והתחתון של המסך, תמיכה ברמת מערכת ההפעלה לארכוב אפליקציות והוצאה מארכיון בחנויות אפליקציות של צד שלישי, שיפור תמיכה בברייל, הצפנה מקצה לקצה עבור מפתחות אנשי קשר ותכונות מפתחים חדשות רבות אחרות. מדיה וקבצים בנושא אנדרואיד 15 בוויקישיתוף אתר האינטרנט הרשמי של אנדרואיד 15 "Android 15". Android Developers (באנגלית). נבדק ב-2024-02-25. Shahid, Furqan (2023-03-06). "Here Is What Android 15 Is Going To Be Called". Wccftech (באנגלית אמריקאית). נבדק ב-2023-05-23. SamMobile; Walia, Priya (2023-03-06). "Android 15 codename apparently revealed as 'Vanilla Ice Cream'". SamMobile (באנגלית אמריקאית). נבדק ב-2023-05-23. "The First Developer Preview of Android 15". Android Developers Blog (באנגלית). נבדק ב-2024-02-25. "The Second Developer Preview of Android 15". Android Developers Blog (באנגלית). נבדק ב-2024-03-22. "The First Beta of Android 15". Android Developers Blog (באנגלית). נבדק ב-2024-04-11. "The First Developer Preview of Android 15". Android Developers Blog (באנגלית). נבדק ב-2024-02-25."The First Developer Preview of Android 15". Android Developers Blog. Retrieved 2024-02-25. "Android 15 features: Everything you need to know". Android Authority (באנגלית). 2024-02-20. נבדק ב-2024-02-25. Vonau, Manuel (2023-11-09). "Android 15: News, leaks, timeline, and everything new in DP1". Android Police (באנגלית). נבדק ב-2024-02-25. Li, Abner (2024-03-21). "Android 15 DP2: App archiving integrated into Settings". 9to5Google (באנגלית אמריקאית). נבדק ב-2024-03-22. Li, Abner (2024-03-21). "Here's everything new in Android 15 Developer Preview 2 [Gallery]". 9to5Google (באנגלית אמריקאית). נבדק ב-2024-03-22. Johnson, Allison (2024-04-11). "Android 15's first beta release is out". The Verge (באנגלית). נבדק ב-2024-04-11. "Google Rolls Out First Android 15 Beta. Here's How You Can Get It Right Now". CNET (באנגלית). נבדק ב-2024-04-11.
אליאב קול

אליאב קול (נולד ב-5 באוגוסט 1981) הוא מלחין זוכה פרס ראש הממשלה וחבר סגל בכיר בבית הספר למוזיקה ע"ש בוכמן-מהטה. יצירותיו של קול בוצעו בקונצרטים ופסטיבלים שונים בארץ וברחבי העולם (גרמניה, אוסטריה, שווייץ, ארצות הברית, ברזיל וגאורגיה) על ידי רביעיית ג'ק, אנסמבל מיתר, רביעיית מיבוס, האקדמיה של אנסמבל מודרן, רביעיית קובנה, אנסמבל הנד וורק, גלב קנסביץ', עודד גייצהלס, עינת ארונשטיין, האן צ'ן, אריקה לרו, אלכסנדר הולשוף ורבים אחרים. הוא זכה בפרסים כגון פרס אקו"ם, פרס ראש הממשלה, תחרויות הקומפוזיציה בבוכמן-מהטה, ופרס חביב הקהל בגמר תחרויות האביב. ב-2022 קול שהה ברזידנסי בסנט אוטיליאן, מינכן, ויצירתו "שחרור" בוצעה בפסטיבל אמרסרנדה. ב-2019 נבחר קול על ידי פטר אטוווש לרזידנסי באחוזת אדנקובן, גרמניה והוא שהה שם חצי שנה. הוא השתתף בפרויקט תדרים של אנסמבל מיתר (2014-2016) וקיבל מלגות מקרן רות ויואב גוטסמן ומקרן התרבות אמריקה ישראל. בנוסף לעבודתו כמלחין קונצרטנטי, בין השנים 2003-2013 הוא שר וניגן פסנתר וקלידים בהרכבים רבים ושיתף פעולה עם אמנים כגון יהוא ירון, יותם זילברשטיין, דורון תירוש, גלעד אברו, אפרת גוש ואסף אמדורסקי. קול הוא בעל תואר Ph.D. בקומפוזיציה ממרכז הבוגרים של אוניברסיטת העיר ניו יורק. עבודת הדוקטורט האנליטית שלו, שנכתבה בייעוצו של פרופ' ג'וזף נ. שטראוס, בוחנת את נושאי הזהות והמורכבות ביצירתה של המלחינה חיה צ'רנובין, "אינה" (1988), לחליל בס סולו ושישה חלילים מוקלטים מראש. קול מחזיק בתואר ראשון ושני בקומפוזיציה מבית הספר למוזיקה ע"ש בוכמן-מהטה בהדרכתו של פרופ' ראובן סרוסי. כמו כן קיבל שיעורי קומפוזיציה מד"ר יוסף ברדנשווילי ופרופ' אמנון וולמן. קול מתגורר בפתח תקווה, הוא נשוי ואב לשניים. אתר האינטרנט הרשמי של אליאב קול אליאב קול באתר איגוד הקומפוזיטורים הישראלי אליאב קול זוכה פרס אקו"ם ליצירה המוגשת בעילום שם אליאב קול באתר הפקולטה לאומנויות באוניברסיטת תל אביב אליאב קול באתר פסטיבל אמרסרנדה
La det swinge

"La det swinge" (בעברית: "תן לזה להתנדנד") הוא שיר בשפה הנורווגית של צמד הפופ בוביסוקס!. זה השיר הזוכה באירוויזיון 1985 והזכייה הראשונה של נורווגיה באירוויזיון. השיר הוא מחווה לריקוד לרוק אנד רול ישן שנשמע ברדיו. כיאה לנושא, השיר עצמו כתוב בסגנון מיושן, כאשר מנגינת סקסופון בלתי נשכחת מתחילה את השיר. העיבוד של הלחן הוא בסגנון רטרו, המכיל אלמנטים של מוזיקה עכשווית של שנות ה-80 וחזרות לשנות ה-50. בעקבות הזכייה, הסינגל הגיע למקום הראשון במצעד הסינגלים הנורווגי והבלגי, ונכנס למצעדים במדינות שונות, כולל דנמרק, שוודיה, שווייץ, אוסטריה, אירלנד ובריטניה. השיר התחרה, זכה בגמר מלודי גרנד פרי, ונבחר לייצג את נורווגיה באירוויזיון 1985. בהופעות, שתי חברות הצמד, האנה קרוג ואליזבת אנדריאסן, הופיעו בז'קטים נוצצים וסגולים בוהקים, שנלבשו מעל תלבושות שחורות ולבנות; קרוג לבשה שמלת פסים בצבעי שחור-לבן באורך הרצפה. השיר בוצע 13 בסדר ההופעות בתחרות, אחרי השיר האיטלקי ולפני השיר הבריטי. בתום ההצבעה השיר קיבל 123 נקודות, ומוקם במקום הראשון מתוך 19 שירים. זו הייתה ההופעה השנייה עבור אנדריאסן וקרוג באירוויזיון: בשנת 1982 ייצגה אנדריאסן את שוודיה כחלק מהצמד "Chips" עם קיקי דניאלסון, עם שירן "Dag efter dag", שסיים במקום השמיני בתחרות; ובשנת 1971 סיימה קרוג במקום ה-17 בתחרות, עם השיר "Lykken er". אנדריאסן המשיכה לייצג את נורווגיה בתחרות בשתי הזדמנויות נוספות - בשנת 1994 הופיעה עם יאן ורנר דניאלסן, עם שירם, "Duett", שהגיע למקום השישי, ובשנת 1996, היא הופיעה כאמנית סולו, עם השיר "I evighet", וסיימה במקום השני אחרי אירלנד. קרוג חזרה לתחרות בשנת 1991 כחלק מהקבוצה "Just 4 Fun", וסיימה במקום ה-17 עם "Mrs. Thompson". Let It Swing" – 2:50" La det swinge" – 2:50" Vem e de´du vill ha | Svensk mediedatabas (SMDB), smdb.kb.se Let it swing | Svensk mediedatabas (SMDB), smdb.kb.se